open-index/open-wikipedia-markdown huggingface dataset:
Λοπαδοτεμαχοσελαχογαλεοκρανιολειψανοδριμυποτριμματοσιλφιοκαραβομελιτοκατακεχυμενοκιχλεπικοσσυφοφαττοπεριστερα ...

[thumb|300x300px|Χειρόγραφο του έργου [Εκκλησιάζουσες (κωμωδία)|''Εκκλησιάζουσες'' το οποίο περιέχει τη λέξη]]

Η λέξη **λοπαδο<wbr>τεμαχο<wbr>σελαχο<wbr>γαλεο<wbr>κρανιο<wbr>λειψανο<wbr>δριμ<wbr>υπο<wbr>τριμματο<wbr>σιλφιο<wbr>καραβο<wbr>μελιτο<wbr>κατακεχυμενο<wbr>κιχλ<wbr>επι<wbr>κοσσυφο<wbr>φαττο<wbr>περιστερ<wbr>αλεκτρυον<wbr>οπτο<wbr>κεφαλλιο<wbr>κιγκλο<wbr>πελειο<wbr>λαγῳο<wbr>σιραιο<wbr>βαφη<wbr>τραγανο<wbr>πτερύγων** είναι γεύμα που αναφέρεται στην κωμωδία Εκκλησιάζουσες του Αριστοφάνη. Με τη λέξη αυτή ο Αριστοφάνης ήθελε να περιγράψει μονολεκτικά μια μαγειρική συνταγή.

## Μετάφραση και στατιστικά
Το λεξικό Λίντελ-Σκοτ μεταφράζει τη λέξη αυτή ως το όνομα ενός πιάτου φαγητού στο οποίο περιέχονται όλων των ειδών οι λιχουδιές, ψάρια, κρέατα, πουλερικά, και σάλτσες.

Η αριστοφανική λέξη εμφανίζεται μόνο μια φορά στο σύνολο της ελληνικής γραμματείας αποτελώντας άπαξ λεγόμενον, καθώς αποτελείται από 78 συλλαβές, 172 γράμματα και 27 συνθετικά, ενώ η μεταφορά της στην λατινική γραφή απαρτίζεται από 182, και για αιώνες ήταν μια από τις μεγαλύτερες γνωστές λέξεις ενώ είναι η μεγαλύτερη που έχει εμφανιστεί στη λογοτεχνία σύμφωνα με τα βιβλίο καταγραφής παγκόσμιων ρεκόρ Γκίνες του 1990.

## Λέξεις και συστατικά
Το πιάτο είναι φρικασέ, με τουλάχιστον 16 γλυκά και ξινά συστατικά, και τις ακόλουθες λέξεις και συστατικά κατά σειρά εμφάνισης στη σύνθετη λέξη, με κατεύθυνση από αριστερά προς τα δεξιά.[thumb|Προτομή του [Αριστοφάνης|Αριστοφάνη]]

## Χρήση
Η λέξη αυτή αναφέρεται στην τελευταία επανάληψη της χορωδίας του έργου Εκκλησιάζουσες (κωμωδία του Αριστοφάνη), όταν ο Βλέπυρος και το κοινό προσκαλούνται στο πρώτο συμπόσιο που διοργανώνει το νέο σύστημα, στους στίχους 1169 - 1175. Επίσης η λέξη, στην μετάφραση του κειμένου, είναι >.

## Αγγλικές μεταφράσεις
Διάφορες αγγλικές μεταφράσεις αποδίδουν διαφορετικά νοήματα, ενδεικτικά αναφέρονται οι παρακάτω:
* Λίο Στράους (1966), ο οποίος κατά την μετάφραση δίνει σημαντική έμφαση στα μύδια, στρείδια και λοιπά θαλασσινά.
* Μπέντζαμιν Ρότζερς (1902), που ενώ κάνει μετάφραση σε αγγλικό στίχο, διατηρεί πιστά το αρχικό μέτρο και τρόπο σύνθεσης.
* Ρόουλαντ Σμιθ (1833) ο πρώτος και πιο καινοτόμος, διαλύει τη λέξη και τη μετατρέπει σε ποιήμα με ομοιοκαταληξία.

## Παραπομπές


## Δείτε επίσης
* Διατροφή στην αρχαία Ελλάδα
* Πλακουντοποιικόν σύγγραμμα
* Συμπόσιο

Κατηγορία:Μαγειρική
Κατηγορία:Μαγειρεμένα φαγητά
Κατηγορία:Αρχαία ελληνική γλώσσα
Κατηγορία:Λέξεις
Κατηγορία:Κωμωδίες του Αριστοφάνη
Σαντουάν

Η **Σαντουάν** (*[[αραβικά]] : شدوان*)  είναι ένα άγονο βραχώδες νησί είκοσι μίλια νοτιοδυτικά της αιγυπτιακής πόλης του Σαρμ ελ Σέιχ στην χερσόνησο του Σινά. Είναι το μεγαλύτερο από ένα σύμπλεγμα νησιών στο στόμα του κόλπου του Σουέζ στη βόρεια Ερυθρά Θάλασσα με μήκος του συμπλέγματος 16 χλμ και πλάτος μεταξύ 3-5 χλμ. Παλαιότερα ονομαζόταν "Σακέρ" και διαθέτει ένα φάρο ενώ είναι γνωστό στους λάτρεις των καταδύσεων.

Στις 31 Μαρτίου 1969 το νησί ήταν το κέντρο σεισμού μεγέθους 6,6 Ρίχτερ. Ο σεισμός προκάλεσε κάποιες ζημιές συμπεριλαμβανομένων πολλών πτώσεων βράχων. Στις 9 Απριλίου του 1996 σταθμός του σεισμολογικού δικτύου της Χουργκάντα άρχισε να λειτουργεί στο νησί με στόχο την απόκτηση πληροφοριών σχετικά με τη σεισμοτεκτονική της νότιας περιοχής του Κόλπου του Σουέζ. Ο σταθμός λειτουργεί με ηλιακές μπαταρίες και τα σεισμικά δεδομένα μεταδίδονται μέσω τηλεμετρίας στην Χουργκάντα και στο σεισμολογικό κέντρο της πόλης.

Κατά τη διάρκεια του Πολέμου Φθοράς μεταξύ του Ισραήλ και της Αιγύπτου, το νησί οχυρώθηκε και κατεχόταν από αιγυπτιακά στρατεύματα. Στις 22 Ιανουαρίου 1970 πραγματοποιήθηκε επίθεση ισραηλινών στρατευμάτων που κατέλαβαν το νησί για 36 ώρες.

## Παραπομπές


Κατηγορία:Νησιά της Αιγύπτου στην Ερυθρά θάλασσα
Μπαρίνας (πόλη)

Το **Μπαρίνας** (ισπανικά: *Barinas*) είναι μια πόλη της δυτικής Βενεζουέλας και πρωτεύουσα της ομώνυμης Πολιτείας. 

## Ιστορία
Η πόλη ιδρύθηκε στις 30 Ιουνίου 1577 με αρχικό όνομα το *Αλταμίρα ντε Κάσερες* από τον καπετάνιο Χουάν Αντρές Βαρέλα, ο οποίος είχε λάβει αυτή την εντολή από τον κυβερνήτη της Λα Γκρίτα Φρανσίσκο ντε Κάσερες.

Το 1786 δημιουργήθηκε η Πολιτεία του Μπαρίνας με πρωτεύουσα την πόλη Μπαρίνας. Η περιοχή θα γίνει ένα σημαντικό προπύργιο των μαχών κατά τη διάρκεια του Πολέμου της Ανεξαρτησίας της Βενεζουέλας. Ο Κριστόβαλ Μεντόσα, πρώτος Πρόεδρος της Βενεζουέλας, έζησε και εργάστηκε στο Μπαρίνας. 

## Γεωγραφία
Η πόλη τοποθετείται στο βορειοδυτικό τμήμα της Πολιτείας, κατά μήκος του ποταμού Σάντο Ντομίνγκο στους πρόποδες των Άνδεων. Απέχει περίπου 165 χλμ από την πόλη Μέριδα και 525 χλμ από την πρωτεύουσα της χώρας Καράκας. 

## Παραπομπές


Κατηγορία:Πόλεις της Βενεζουέλας
Στάτειρα (σύζυγος του Αλεξάνδρου του Μεγάλου)

Η **Στάτειρα Γ΄** ή **Βαρσίνη** (απεβ. το 323 π.Χ.) ήταν κόρη της Στατείρας Β΄ και του Δαρείου Γ' της Περσίας. Αιχμαλωτίστηκε από τον Μέγα Αλέξανδρο, μετά τη μάχη της Ισσού (333 π.Χ.) και έγινε σύζυγός του το 324 π.Χ..

Η Στάτειρα ήταν έγκυος από τον Αλέξανδρο, όπως και η Ρωξάνη. Η Ρωξάνη γέννησε τον διάδοχο του θρόνου της Μακεδονίας, Αλέξανδρο, αλλά για να μην υπάρχει κι άλλος διάδοχος, με τη βοήθεια του Περδίκκα, η Ρωξάνη δολοφόνησε τη Στάτειρα και την αδερφή της Δρυπέτη, χήρα του Ηφαιστίωνα. Μια άλλη εκδοχή αναφέρει πως η Ρωξάνη δεν σκότωσε τη Δρυπέτη, αλλά την άλλη γυναίκα του Αλέξανδρου, την Παρυσάτιδα.

## Παραπομπές


Κατηγορία:Γυναίκες του Μεγάλου Αλεξάνδρου
Παρυσάτιδα

: *Να μη συγχέεται με την [[Παρυσάτιδα της Περσίας|Παρυσάτιδα]] Α΄, κόρη του Αρταξέρξη Α΄ και σύζυγο του Δαρείου Β΄.*

Η **Παρυσάτιδα Β΄** (απεβ. το 323 π.Χ.), η μικρότερη κόρη του Αρταξέρξη Γ' της Περσίας, παντρεύτηκε τον Μεγάλο Αλέξανδρο το 324 π.Χ. στα Σούσα.

Η Ρωξάνη είχε από τον Αλέξανδρο έναν γιο, τον Αλέξανδρο Δ΄, ενώ και η Στάτειρα Γ΄ ήταν έγκυος από τον Αλέξανδρο. Η Ρωξάνη, για να μην υπάρχουν άλλοι διάδοχοι στον θρόνο της Μακεδονίας και με τη βοήθεια του Περδίκκα, σκότωσε τη Στατείρα και την Παρυσάτιδα, αν και μια άλλη εκδοχή αναφέρει πως δε σκοτώθηκε η Παρυσάτιδα, αλλά η αδελφή τής Στατείρας Δρυπέτη, χήρα του Ηφαιστίωνα.

## Παραπομπές


Κατηγορία:Γυναίκες του Μεγάλου Αλεξάνδρου
Βουλγαρικές βουλευτικές εκλογές 2014

μικρογραφία|Η σύνθεση του Βουλγαρικού κοινοβουλίου τον Ιούνιο του 2014.
**Βουλευτικές εκλογές** διεξήχθησαν στη Βουλγαρία στις 5 Οκτωβρίου 2014 για την εκλογή της 43ης Εθνοσυνέλευσης. Το GERB παρέμεινε το μεγαλύτερο κόμμα, κερδίζοντας 84 επί συνόλου 240 εδρών. Συνολικά εισήλθαν στη Βουλή 8 κόμματα και ήταν η πρώτη φορά από το 1990, οπότε ξεκίνησε η διεξαγωγή δημοκρατικών εκλογών, που περισσότερα από 7 κόμματα μπήκαν στο κοινοβούλιο.Ο Μπόικο Μπορίσοφ έγινε πρωθυπουργός, επικεφαλής κυβερνήσεως συνασπισμού με το Μπλοκ των Μεταρρυθμιστών και με την υποστήριξη του Πατριωτικού Μετώπου και των Εναλλακτικών για την Βουλγαρική Αναγέννηση.

## Πλαίσιο
Έπειτα από την ήττα που υπέστη το κόμμα BSP στις Ευρωεκλογές το 2014, μένοντας στο 18,94% των ψήφων, η αντιπολίτευση ζήτησε τη διεξαγωγή πρόωρων εκλογών. Ο ηγέτης του DPS εξέφρασε την επιθυμία του να παραιτηθεί η κυβέρνηση και να διενεργηθούν εκλογές.
Έπειτα από συμφωνία ανάμεσα στα 3 μεγαλύτερα κόμματα (GERB, BSP και DPS) αποφασίστηκε η διεξαγωγή εκλογών στις 5 Οκτωβρίου 2014. .

Στις 23 Ιουλίου παραιτήθηκε η κυβέρνηση του Πλάμεν Ορεσάρσκι. Η παραίτηση της κυβέρνησης έγινε δεκτή από το κοινοβούλιο την επομένη, με 180 υπέρ, 8 κατά, 8 αποχές και 44 απόντες. Έπειτα από την άρνηση όλων των κομμάτων να προσπαθήσουν να σχηματίσουν νέα κυβέρνηση, η βουλή διαλύθηκε και οι εκλογές ορίστηκαν για τις 5 Οκτωβρίου.

## Εκστρατεία
Συνολικά 22 κόμματα και 7 συνασπισμοί πήραν μέρος στις εκλογές. Σε 2 κόμματα δεν επετράπη να εγγραφούν.

Η προεκλογική εκστρατεία ξεκίνησε στις 5 Σεπτεμβρίου.

## Αποτελέσματα

## Σχηματισμός κυβέρνησης
Η νεοεκλεγείσα συνέλευση πραγματοποίησε την πρώτη της συνεδρίαση στις 27 Οκτωβρίου.

Έπειτα από την εντολή σχηματισμού κυβέρνησης που έλαβε από τον πρόεδρο Ρόσεν Πλέβνελιεφ, ο Μπορίσοφ έγινε πρωθυπουργός και τέθηκε επικεφαλής κυβέρνησης συνασπισμού από το GERB, το Μπλοκ των Μεταρρυθμιστών και με την υποστήριξη του Πατριωτικού Μετώπου και των Εναλλακτικών για την Βουλγαρική Αναγέννηση.Το 20μελές υπουργικό συμβούλιο εγκρίθηκε με 136-97 (και 1 αποχή). Η εκλογή του Μπορίσοφ στην πρωθυπουργία έγινε από τη βουλή με ακόμα μεγαλύτερη πλειοψηφία, καθώς υπερψηφίστηκε από 149 βουλευτές και καταψηφίστηκε από 85.

## Παραπομπές


2014
Κατηγορία:Εκλογές του 2014
Φρούριο Πράσινο νησί

Το **Φρούριο Πράσινο νησί** (*[[αραβικά]] : الجزيرة الخضراء *) είναι ένα φρούριο αλλά και τεχνητό νησί της Αιγύπτου. Βρίσκεται στην Ερυθρά Θάλασσα στο νότιο στόμιο της διώρυγας του Σουέζ.

Το φρούριο-νησί χτίστηκε κατά τον Β΄παγκόσμιο πόλεμο από τους Βρετανούς για την προστασία της διώρυγας του Σουέζ από τον αέρα τη επίθεση από τη θάλασσα. Βρίσκεται τρία χιλιόμετρα νότια του Πορτ Ιμπραήμ και τέσσερα χιλιόμετρα νότια της πόλης του Σουέζ και το στόμα της διώρυγας του Σουέζ , το κάστρο χτίστηκε σε ένα στρώμα σταθερών κοραλλιών και κατασκευασμένο από οπλισμένο σκυρόδεμα. Αποτελείται από ένα μονώροφο κτίριο με μία μεγάλη αυλή. Στο ένα άκρο του νησιού υπάρχει μια τσιμεντένια γέφυρα προς έναν κυκλικό 5 μέτρων υψηλό πύργο που υποστηρίζει μια θέση ραντάρ δύο βαριά πολυβόλα και αντιαεροπορικά. Ένα τείχος ενισχυμένο με παχιές σειρές συρματοπλέγματα χτίστηκε στην άκρη του νερού, για να αποτρέψει επίθεση από τη θάλασσα. Βαριά πολυβόλα ήταν τοποθετήθηκαν στην οροφή, και υπήρχαν πάνω από μια ντουζίνα όπλα. Υπήρχαν πολλά πυροβολεία και κυματοθραύστης.

Το 1969, κατά τη διάρκεια του Πολέμου Φθοράς μεταξύ του Ισραήλ και της Αιγύπτου, το νησί αντέταξε μεγάλη άμυνα. Η φρουρά του αποτελούνταν από περίπου εβδομήντα Αιγύπτιους πεζικάριους και δώδεκα στρατιώτες των ειδικών δυνάμεων, δεκατέσσερα πολυβόλα (14,5 mm με 25 mm), δύο αντιαεροπορικά πυροβόλα 37 χιλιοστών και τέσσερα αντιαεροπορικά πυροβόλα 85 χιλιοστών. Τη νύχτα της 19 Ιουλίου του 1969 το νησί κτυπήθηκε από Ισραηλινούς καταδρομείς και οι αιγυπτιακές εγκαταστάσεις στο νησί καταστράφηκαν ολοσχερώς.

## Παραπομπές


## Αναφορές
* *Israeli Elite Units Since 1948* by Samuel Katz, Osprey Publishing 1988
* ''The Israeli Commando Assault on Green Island'' by Doron Geller
* Ian Black and Benny Morris - *Israel's Secret Wars: A History of Israel's Intelligence Services*.
* Samuel M. Katz - *The Night Raiders: Israel's Naval Commandos at War*.

Κατηγορία:Νησιά της Αιγύπτου στην Ερυθρά θάλασσα
Κατηγορία:Κάστρα της Αιγύπτου
Εκλογές στην Τσεχία

**Εκλογές** στην Τσεχία διεξάγονται για πρόεδρο, κοινοβούλιο και Γερουσία.
## Προεδρικές εκλογές
### Πρόσφατες προεδρικές εκλογές (2023)

## Προηγούμενες προεδρικές εκλογές
### 2008

### 2013

### 2018

Ο πρώτος γύρος των προεδρικών εκλογών τον Ιανουάριο του 2018, διεξήχθη στις 12-13 Ιανουαρίου. Ο Μίλος Ζέμαν κέρδισε τη νίκη σε δεύτερο γύρο στις 26-27 Ιανουαρίου επί του Γίρι Ντράχος.

## Βουλή
Βουλευτικές εκλογές διεξήχθησαν στο τσεχικό τμήμα της Τσεχοσλοβακίας το 1971, 1976, 1981, 1986, 1990 και 1992 (για Εθνικό Συμβούλιο) και στη συνέχεια, για Βουλή των Αντιπροσώπων τα έτη 1996, 1998, 2002, 2006, 2010, 2013, 2017 , 2021 και 2025.

## Πρόσφατες βουλευτικές εκλογές

### 2010

### 2013

Βουλευτικές εκλογές διεξήχθησαν πρόωρα στις 25-26 Οκτωβρίου 2013. Οι σοσιαλδημοκράτες κέρδισαν με ποσοστό 20,5% των ψήφων έναντι γύρω στο 19% για το νέο κόμμα ΑΝΟ 2011 και 14,9% για το κομμουνιστικό Κόμμα Βοημίας και Μοραβίας.

### 2017

### 2021

## Γερουσία
Εκλογές για τη Γερουσία έγιναν τα έτη 1996, 1998, 2000, 2002, 2004, 2006, 2008, το 2010, το 2012 , το 2014 ,  2016 ,  2018, 2020, 2022 και 2024.

## Πρόσφατες γερουσιαστικές εκλογές

## Παραπομπές
Βουλγαρικές βουλευτικές εκλογές 2013

Οι εκλογές του 2013 διεξήχθησαν στις 12 Μαΐου 2013 και είχαν ως κύριο χαρακτηριστικό τη χαμηλότατη συμμετοχή (51,3%). Μετά την ψηφοφορία, διαδηλωτές φώναξαν συνθήματα εναντίον του GERB.  
Περισσότεροι από 250 παρατηρητές από όλο τον κόσμο επέβλεψαν την εκλογική διαδικασία. 4 κόμματα κατάφεραν να πάρουν έδρες στη Βουλή. Αυτά τα κόμματα αντιστοιχούν μόλις στο 75,76% του συνόλου των έγκυρων ψηφοδελτίων.

Νέος πρωθυπουργός έγινε τον Μάιο του 2013 ο Πλάμεν Ορεσάρσκι, προτεινόμενος από το Σοσιαλιστικό Κόμμα. Ο κυβερνών συνασπισμός των Σοσιαλιστών και του Κινήματος Δικαιωμάτων και Ελευθεριών αποδείχθηκε εύθραυστος, καθώς πριν συμπληρωθεί ένας μήνας από το σχηματισμό της νέας κυβέρνησης, ξέσπασαν και νέες διαδηλώσεις.
450px|right|thumb|Κατανομή ψήφων ανά εκλογική περιφέρεια (εκλογές 2013)
450px|right|thumb|Κατανομή εδρών ανά εκλογική περιφέρεια (εκλογές 2013)

## Παραπομπές


2013
Κατηγορία:Εκλογές του 2013
Νικόλαος Δάβης

μικρογραφία|Θαλασσογραφία, Ελαιογραφία σε μουσαμά, 22 Χ 39εκ., Ιδιωτική Συλλογή.
Ο **Νικόλαος Δάβης** (στην Αμοργό την 1 Ιανουαρίου 1883 – ¨Εμπερσμπερκ κοντά στο Μόναχο, 4 Αυγούστου 1967) ήταν ένας από τους σημαντικούς Έλληνες ζωγράφους του 19ου αιώνα της λεγόμενης «Σχολής του Μονάχου».

## Βιογραφικά στοιχεία
Ο Νικόλαος Δάβης ήταν παιδί ενός έμπορα από την Αμοργό. Όταν η οικογένειά του μετοίκησε στην Αθήνα ο μικρός Νικόλαος άρχισε να παρακολουθεί μαθήματα στο Σχολείο των Τεχνών (μετέπειτα *[[Ανωτάτη Σχολή Καλών Τεχνών]]*), αρχικά ως ακροατής και αργότερα, ως κανονικός σπουδαστής.

Με το τέλος των σπουδών του έλαβε υποτροφία, προκειμένου να συνεχίσει τις σπουδές του στην Βασιλική Ακαδημία Καλών Τεχνών του Μονάχου. Γράφτηκε στη Σχολή στις 4 Νοεμβρίου 1908 και έγινε δεκτός στο εργαστήριο του Λούντβιχ φον Λοφτς ενώ αργότερα σπούδασε και στο εργαστήριο του Καρλ φον Μαρ (Carl von Marr).

Ολοκλήρωσε τις σπουδές του στο Μόναχο και επέστρεψε στην Αθήνα. Απογοητευμένος από τις συνθήκες της Ελλάδας, εγκατέλειψε την Αθήνα και επέστρεψε στο Μόναχο, όπου έμελλε να ζήσει για το υπόλοιπο της ζωής του, όπου έγινε και μέλος του καλλιτεχνικού συλλόγου *Müchener Künstlergenossenschaft*.

Την Ελλάδα την νοσταλγούσε όλη του τη ζωή, ζωγραφίζοντας και θαλασσογραφίες κατά τη διάρκεια τις ζωής του στις πρόποδες τον ¨Αλπεων στο Μοναχο.
μικρογραφία|Θαλασσογραφία, Ελαιογραφία σε μουσαμά, 20 Χ 39εκ., Ιδιωτική Συλλογή.

## Το έργο του
Ο Νικόλαος Δάβης αποτελεί έναν από τους εκπροσώπους του *[[ακαδημαϊκός ρεαλισμός|ακαδημαϊκού ρεαλισμού]]* του ύστερου 19ου αιώνα, του συντηρητικού εικαστικού κινήματος που είναι γνωστό ως «Σχολή του Μονάχου», τόσο σε ελληνικό όσο και σε πανευρωπαϊκό επίπεδο. Συμμετείχε σε πολλές εκθέσεις του διασημου Γκλασπαλάστ (Glaspalast), για πρώτη φορα το 1914 και μετά τον πρώτο παγκόσμιο πόλεμο το 1918, το 1919, το 1922 και το 1925.  Κυρίαρχο θέμα των ώριμων έργων του ήταν το τοπίο και η ομορφιά στην καθημερινότητα του απόλλου κόσμου στο Βασίλειο της Βαυαρίας. Είναι μάλλον ο μοναδικός Έλληνας εκπρόσωπος τον "Ζωογράφον της λίμνης Κίμζεε" (Chimseemaler).

Άτομο βαθιά θρησκευόμενο, στράφηκε αργότερα και προς τις αλληγορικές θρησκευτικές παραστάσεις. Τα λεγόμενα «θρησκευτικά» του έργα, βασίζονται στην Ολλανδική ζωγραφική διότι η πίστη του δεν του επέτρεπε να δημιουργήσει εντελώς νέα έργα με νέες προσωπογραφίες.

Ο Δάβης φιλοτέχνησε επίσης καρτ πόσταλ και εικονογράφησε βιβλία.

## Πηγές
* Dresslers Kunsthandbuch, τόμος Β, Berlin 1930, σελίδα 169
* Künstlerlexikon Vollmer, τόμος Α, 1953, σελίδα 625
* Münchner Maler im 19./20. Jahrhundert, τόμος Ε Achmann-Kursell, 1993

## Παραπομπές

## Εξωτερικοί σύνδεσμοι
* Ο Δάβης στην ιστοσελίδα της Ακαδημίας Καλών Τεχνών του Μονάχου

Κατηγορία:Έλληνες ζωγράφοι του 19ου αιώνα
Κατηγορία:Έλληνες αγιογράφοι
Κατηγορία:Σχολή του Μονάχου
Κατηγορία:Έλληνες ζωγράφοι του 20ού αιώνα
Κατηγορία:Απόφοιτοι της Ακαδημίας Καλών Τεχνών του Μονάχου
Τσεχικές εκλογές Γερουσίας (2014)

Στην Τσεχία διεξήχθησαν **εκλογές** για Γερουσία και παράλληλες δημοτικές εκλογές στις 10–11 Οκτωβρίου 2014. Ο δεύτερος γύρος των εκλογών για το 1/3 της Γερουσίας διενεργήθηκε στις 17–18 Οκτωβρίου 2014. Εξελέγησαν οι 27 από τους συνολικά 81 γερουσιαστές, μαζί με τα τοπικά συμβούλια. Οι εκλογές ανακοινώθηκαν από τον πρόεδρο Μίλος Ζέμαν τον Ιούνιο του 2014.

## Αποτελέσματα εκλογών για Γερουσία

## Παραπομπές


## Εξωτερικοί σύνδεσμοι
*2014 Τσεχικές δημοτικές εκλογές (Υπουργείο Εσωτερικών) 
*2014 Εκλογές Γερουσίας  

2014 Γερουσια
Κατηγορία:Εκλογές του 2014
Βοσνιακές γενικές εκλογές 2014

μικρογραφία|Παρατηρητής του Οργανισμού για την Ασφάλεια και τη Συνεργασία στην Ευρώπη σε εκλογικό κέντρο κατά τις Βοσνιακές εκλογές του 2014
**Γενικές εκλογές** διεξήχθησαν στη Βοσνία και Ερζεγοβίνη στις 12 Οκτωβρίου 2014. Οι ψηφοφόροι εξέλεξαν τα μέλη του Προεδρείου και της Βουλής των Αντιπροσώπων, όπως επίσης και τους προέδρους και τα κοινοβούλια των δύο οντοτήτων.

## Εκλογικό σύστημα
Τα 3 μέλη του Προεδρείου εκλέγονται με το πλειοψηφικό σύστημα. Στη Σερβική Δημοκρατία οι ψηφοφόροι εκλέγουν το Σέρβο αντιπρόσωπο, ενώ στην Ομοσπονδία της Βοσνίας και Ερζεγοβίνης εκλέγονται από το λαό ο Μουσουλμάνος και ο Κροάτης αντιπρόσωπος.
Τα 42 μέλη της Βουλής των Αντιπροσώπων εκλέγονται με αναλογική εκπροσώπηση σε δύο περιφέρειες, την Ομοσπονδία Βοσνίας και Ερζεγοβίνης και τη Σερβική Δημοκρατία.
## Αποτελέσματα
### Προεδρείο

### Βουλή των Αντιπροσώπων

## Σχηματισμός κυβέρνησης
Ενώ το μοναδικό μέλος του τρικομματικού προεδρείου που επανεξελέγη ήταν ο μουσουλμάνος Μπακίρ Ιζετμπέγκοβιτς, ο Σέρβος Μλάντεν Ίβανιτς επιλέχθηκε ως ο πρώτος πρόεδρος.http://news.yahoo.com/bosnia-inaugurates-presidency-elections-152424837--finance.html

## Δείτε επίσης
*Γενικές εκλογές στη Σερβική Δημοκρατία 2014

## Παραπομπές


## Εξωτερικοί σύνδεσμοι

*Κεντρική Εκλογική Επιτροπή BiH

2014
Κατηγορία:Εκλογές του 2014
Το Αστέρι του Νότου

Το **Αστέρι του Νότου** ((τίτλος πρωτοτύπου: *L'Étoile du sud*) είναι μυθιστόρημα του Πασκάλ Γκρουσέ, που πωλήθηκε στον εκδότη Hetzel, και στη συνέχεια αναθεωρήθηκε σε μεγάλο βαθμό και υπογράφηκε από τον Ιούλιο Βερν και κυκλοφόρησε ως έργο του Ιουλίου Βερν από τον εκδότη, για εμπορικούς λόγους. Δημοσιεύτηκε για πρώτη φορά το 1884, από τον εκδότη του Βερν, τον Ζυλ Ετζέλ.

## Πλοκή
Η ιστορία εκτυλίσσεται στη Νότια Αφρική, όπου τα αδαμαντωρυχεία έχουν προσελκύσει τυχοδιώκτες από όλο τον κόσμο. Ανάμεσά τους, βρίσκεται και ο Γάλλος χημικός Συπριέν Μερέ, ο οποίος έχει επισκεφτεί το μέρος με σκοπό να μελετήσει το σχηματισμό των διαμαντιών. Κατά τη διαμονή του εκεί, ερωτεύεται την κόρη του κυρίου Ουότκινς, ο οποίος είναι πλούσιος γαιοκτήμονας και αδαμαντωρύχος της περιοχής, την Άλις, και την ζητάει σε γάμο. Όμως ο κύριος Ουότκινς δεν θέλει για γαμπρό τον Συπριέν, διότι τα πτυχία του, οι σπουδές του και ο επιστημονικός μισθός του δεν τον εντυπωσιάζουν, αλλά και διότι δεν έχει επαρκές ανάστημα στην τοπική κοινότητα. Τότε ο Συπριέν αποφασίζει να κερδίσει την Άλις κατασκευάζοντας το πρώτο συνθετικό διαμάντι, μέσα σε ένα εργαστήριο.

## Αλλαγές
Ο Ιούλιος Βερν έκανε αρκετές αλλαγές στο αρχικό μυθιστόρημα:

* Προστέθηκαν δύο κεφάλαια, καθώς τέσσερα κεφάλαια διαγράφηκαν, αλλά προστέθηκαν έξι νέα.
* Η Άλισον Γουότκινς γίνεται Άλις Γουότκινς.
* Ο Τόμας Χόπκινς γίνεται Τόμας Στιλ.
* Ένας πρόσθετος χαρακτήρας: ο Μπαρντίκ, ο δεύτερος Καφίρ και γνωστός του Ματακίτ.
* Δύο αποσπάσματα που έχουν διαγραφεί, σχετικά με την κατασκευή αλουμινίου.

## Επιρροή
Το Άστρο του Νότου ενέπνευσε τον διάσημο Ιταλό κομίστα Ρομάνο Σκάρπα να γράψει και να σχεδιάσει ιστορία με τον ίδιο τίτλο, όπου όμως το αντικείμενο του πόθου δεν είναι διαμάντι, αλλά ένα σπάνιο κοχύλι.

## Παραπομπές


## Εξωτερικοί σύνδεσμοι

* Original text of the novel in French on Wikisource.
*  L'Étoile du sud, audio version 

Αστερι
Βουλευτικές εκλογές 2014 στη Σερβική Δημοκρατία της Βοσνίας

**Γενικές εκλογές** διεξήχθησαν στη Σερβική Δημοκρατία της Βοσνίας στις 12 Οκτωβρίου 2014 ως μέρος των βοσνιακών γενικών εκλογών. Ο πρόεδρος Μίλοραντ Ντόντικ επανεξελέγη υποστηριζόμενος από τον Συνασπισμό των Ανεξάρτητων Σοσιαλδημοκρατών-Δημοκρατικό Συνασπισμό του Λαού-Σοσιαλιστικό Κόμμα, ενώ ο συνασπισμός του (Συνασπισμός των Ανεξάρτητων Σοσιαλδημοκρατών) παρέμεινε ο μεγαλύτερος στην Εθνοσυνέλευση.

## Αποτελέσματα
### Πρόεδρος

### Εθνοσυνέλευση

## Παραπομπές


2014
Σερβικη Δημοκρατια
Μοζαμβικανές γενικές εκλογές (2014)

**Γενικές εκλογές** διεξήχθησαν στη Μοζαμβίκη στις 15 Οκτωβρίου 2014. Ο υποψήφιος του κυβερνώντος κόμματος Φιλίπε Νιούσι εξελέγη πρόεδρος και το FRELIMO διατήρησε την κοινοβουλευτική του πλειοψηφία.

## Εκλογικό σύστημα
Ο Πρόεδρος εκλέγεται με το σύστημα των 2 γύρων. Ο πρόεδρος Αρμάντο Γκεμπούζα δεν μπορούσε από το σύνταγμα να διεκδικήσει και άλλη θητεία.

Τα 250 μέλη της Εθνοσυνέλευσης εξελέγησαν σε 11 πολυεδρικές εκλογικές περιφέρειες και σε δύο μονοεδρικές περιφέρειες που εκπροσωπούν τους μοζαμβικανούς πολίτες στην Αφρική και στην Ευρώπη. Η κατανομή των εδρών στις πολυεδρικές περιφέρειες βασίστηκε στην αναλογική εκπροσώπηση με τη χρήση της μεθόδου Ντ΄Οντ και με εκλογικό όριο εισόδου στη Βουλή το 5%.

## Εκστρατεία
Υποψήφιοι στις εκλογές ήταν ο Φιλίπε Νιούσι από την αντιπολίτευση (Απελευθερωτικό Μέτωπο Μοζαμβίκης ή FRELIMO), o Αφόνσο Ντλακάμα από τη Μοζαμβικανή Εθνική Αντίσταση ή RENAMO και ο Νταβίζ Σιμάνγκο υποστηριζόμενος από το Δημοκρατικό Κίνημα της Μοζαμβίκης (MDM).

## Αποτελέσματα
### Πρόεδρος

### Συνέλευση

## Πινακοθήκη

FRELIMO final campaign rally in Maputo.jpg|Μέρος του πλήθους κατά την εκστρατεία του κόμματος FRELIMO.


## Παραπομπές


2014
Μοζαμβ
Endemol

thumb|Παλιό λογότυπο (1994-2001)

Η **Endemol** είναι ολλανδική εταιρεία μέσων ενημέρωσης που παράγει και διανέμει ψυχαγωγικό περιεχόμενο σε πολλαπλές μορφές. Η εταιρεία παράγει ετησίως πάνω από 15.000 ώρες προγράμματος, όπως ριάλιτι, κωμωδίες, τηλεπαιχνίδια, ψυχαγωγία και παιδικά προγράμματα. Η επιχείρηση καλύπτει την ανάπτυξη, την παραγωγή, το μάρκετινγκ, τη διανομή και διαχείριση δικαιόχρησης πολλαπλών πλατφορμών, συμπεριλαμβανομένων ψηφιακό βίντεο, παιχνιδιών και εφαρμογών.

## Ιστορία
Η Endemol ιδρύθηκε το 1994 από τη συγχώνευση των τηλεοπτικών εταιρειών παραγωγής που ανήκαν στον Γιουπ φαν ντεν Έντε (1989) και στον Τζον ντε Μολ (1992) των οποίων ο συνδυασμός των επωνύμων αποτελεί το όνομα της εταιρείας. Η Endemol έχει ειδικευτεί στον διαμορφωμένο προγραμματισμό που μπορεί να προσαρμοστεί για διαφορετικές χώρες σε όλο τον κόσμο, καθώς και διαφορετικές πλατφόρμες μέσων μαζικής ενημέρωσης. Μια αξιοσημείωτη επιτυχία ήταν το ριάλιτι *[[Big Brother]]*, με εκδόσεις σε πολλές χώρες μετά την αρχική ολλανδική έκδοση.

## Τηλεοπτικές Παραγωγές
**The Fall*
**[[Peaky Blinders (τηλεοπτική σειρά)|Peaky Blinders]]*
**Hell on Wheels*
**Benidorm*
**Ripper Street*
**[[Black Mirror]]*
**Bad Education*
**My Mad Fat Diary*
**Hot in Cleveland*
**Kirstie*
**Leverage*
**Home and Away*
**Death Comes to Pemberley*
**The Crimson Field*
**Ani Tore! EX*
**Star Academy*
**[[Big Brother]]*

Κατηγορία:Τηλεοπτικές εταιρίες παραγωγής
Κατηγορία:Επιχειρήσεις της Ολλανδίας
Νήσος Σάσο

Η **Σάσο** (*[[αραβικά]] : جزيرة ساسو*) είναι νησί της Ερυθράς Θάλασσας στον Κόλπο της Άκαμπα και ανήκει στη Σαουδική Αραβία. Αποτελεί ένα από τα Νησιά Φαρασάν. Τον 15ο αιώνα υπήρχε μια διαδρομή πλοήγησης στα δυτικά του νησιού.

## Αναφορές
*http://paleodb.org/cgi-bin/bridge.pl?action=displayCollectionDetails&collection_no=55374   
*

Κατηγορία:Νησιά της Σαουδικής Αραβίας
Γενικές εκλογές της Μποτσουάνας (2014)

**Γενικές εκλογές** διεξήχθησαν στην Μποτσουάνα στις 24 Οκτωβρίου 2014. Το αποτέλεσμα ήταν η 11η συνεχής νίκη για το Δημοκρατικό Κόμμα της Μποτσουάνας, το οποίο κέρδισε τις 37 από τις συνολικά 57 έδρες που αναδεικνύονται με εκλογές. Ο πρόεδρος Ίαν Χάμα ορκίστηκε για μια δεύτερη θητεία στις 28 Οκτωβρίου.

## Εκστρατεία
Το Νοέμβριο του 2013 3 κόμματα της αντιπολίτευσης, το Εθνικό Μέτωπο της Μποτσουάνας, το Λαϊκό Κόμμα της Μποτσουάνας και το Κίνημα της Μποτσουάνας για Δημοκρατική Αλλαγή συγκρότησαν έναν συνασπισμό (ομπρέλα) που τον ονόμασαν Ομπρέλα για τη Δημοκρατική Αλλαγή (UDC). Συνολικά 192 υποψήφιοι πήραν μέρος στις εκλογές. Το Δημοκρατικό Κόμμα της Μποτσουάνας ήταν το μοναδικό κόμμα που διεκδίκησε όλες τις έδρες (57 τον αριθμό). Το Κόμμα Κογκρέσου της Μποτσουάνας είχε 54 υποψήφιους και η Ομπρέλα για τη Δημοκρατική Αλλαγή κατήλθε με 52 υποψηφίους. Υπήρχαν ακόμα 29 ανεξάρτητοι.

## Αποτελέσματα
Στις 25 Οκτωβρίου η εκλογική επιτροπή της Μποτσουάνας ανακοίνωσε ότι το Δημοκρατικό Κόμμα είχε κερδίσει 33 έδρες στο κοινοβούλιο.  Η νίκη του BDP επιβεβαιώθηκε την επομένη.  Η εκλογική επιτροπή ανακοίνωσε στη συνέχεια ότι το BDP είχε κερδίσει συνολικά 37 έδρες, το UDC  17 και το BCP 3. Άλλες 4 έδρες θα πληρωθούν από υποψηφίους που θα εκλεγούν από το Κοινοβούλιο, με τον πρόεδρο και το γενικό εισαγγελέα να καταλαμβάνουν τις 2 τελευταίες έδρες στο 63μελές κοινοβούλιο. 

Γύρω στις 800.000 ατόμων ψήφισαν στις εκλογές, ενώ οι εγγεγραμμένοι ήταν 824.000.  Τα δύο κόμματα της αντιπολίτευσης σημείωσαν επιτυχία στις αστικές περιοχές της χώρας. Αντίθετα το BDP διατήρησε την επιρροή του στις αγροτικές περιοχές.

## Παραπομπές


## Εξωτερικοί σύνδεσμοι
*IEC Botswana
*Scary strength of Botswana's ruling party

2014 γενικες
Μποτσουανα
Παλάτι των Βλαχερνών

Το **Παλάτι των Βλαχερνών** ήταν κατοικία των Βυζαντινών Αυτοκρατόρων στο προάστιο των Βλαχερνών, στο βορειοδυτικό τμήμα της Κωνσταντινούπολης. Το παλάτι είναι μεταγενέστερο του Μεγάλου Παλατιού και κτίστηκε περίπου το 500 στην πλαγιά του έκτου και ψηλότερου λόφου. Το ανάκτορο ανακαινίστηκε επί Κομνηνών και έγινε η κύρια αυτοκρατορική κατοικία, αντικαθιστώντας το Μέγα Παλάτιον, μέχρι την άλωση της Κωνσταντινούπολης το 1453.

Κατηγορία:Βυζαντινά παλάτια
Εκλογές στην Μποτσουάνα

**Οι εκλογές στην [[Μποτσουάνα]]** διεξάγονται κάθε 5 χρόνια, στο πλαίσιο μιας πολυκομματικής δημοκρατίας με κοινοβουλευτικό σύστημα. Η Εθνοσυνέλευση εκλέγεται άμεσα και στη συνέχεια εκλέγει τον Πρόεδρο και ορισμένα από τα μέλη της. Η Ntlo ya Dikgosi (Βουλή των Αρχηγών) είναι ένα κράμα από διορισμένα, κληρονομικά και έμμεσα εκλεγμένα μέλη.

Το Κοινοβούλιο αποτελείται από 61 έδρες. Εξ αυτών, οι 57 εκλέγονται σε ισάριθμες μονοεδρικές εκλογικές περιφέρειες. Η καθεμία από αυτές εκλέγει έναν βουλευτή. Υπάρχουν και 4 προεπιλεγμένες έδρες. Για το ποιος θα τις καταλάβει αποφασίζουν οι εκλεγμένοι βουλευτές. Εκτός από τις εκλογές για κοινοβούλιο, την ίδια μέρα διεξάγονται και εκλογές για τοπικά συμβούλια.

## Γενικές εκλογές
### Πρόσφατες εκλογές (2024)

## Πριν την ανεξαρτησία
Οι πρώτες γενικές εκλογές με καθολικό δικαίωμα ψήφου στο προτεκτοράτο της Μπεχουαναλάνδης διεξήχθησαν την 1η Μαρτίου 1965. Το αποτέλεσμα ήταν η σαρωτική νίκη για το Δημοκρατικό Κόμμα της Μπεχουαναλάνδης. Μετά τις εκλογές, η χώρα έγινε ανεξάρτητη με την ονομασία Μποτσουάνα στις 30 Σεπτεμβρίου 1966, με τον πρωθυπουργό Σερέτσε Χάμα να ορκίζεται πρόεδρος. Το ποσοστό προσέλευσης ήταν 74,55% επί συνόλου των 188.950 εγγεγραμμένων ψηφοφόρων.

### 1969
Οι πρώτες εκλογές μετά την ανεξαρτησία διεξήχθησαν στις 18 Οκτωβρίου 1969 με τους εγγεγραμμένους ψηφοφόρους να αριθμούν τους 140.428 (συμμετοχή 54,73%).
Το Δημοκρατικό Κόμμα της Μποτσουάνας κέρδισε σαρωτική νίκη με 24 έδρες από τις συνολικά 31 του κοινοβουλίου.

### 1974-2019
Το Δημοκρατικό Κόμμα διατηρήθηκε στην εξουσία, κερδίζοντας τις εκλογές στις 26 Οκτωβρίου 1974 , στις 20 Οκτωβρίου 1979, στις 8 Σεπτεμβρίου 1984 , 7 Οκτωβρίου 1989, 15 Οκτωβρίου 1994 , 16 Οκτωβρίου 1999,  30 Οκτωβρίου 2004, 16 Οκτωβρίου 2009 , στις 24 Οκτωβρίου 2014 και στις 23 Οκτωβρίου 2019, πετυχαίνοντας **12** απανωτές εκλογικές νίκες.

### 2019

## Πίνακας εκλογικών αποτελεσμάτων Εθνοσυνέλευσης

## Δημοψηφίσματα
### 1987
Το πρώτο δημοψήφισμα στη χώρα διεξήχθη στις 27 Οκτωβρίου 1987. Οι πολίτες με ποσοστό 78% υπερψήφισαν την εισαγωγή διορισμένου από την κυβέρνηση επόπτη για τις εκλογές. Το 1989 λόγω απουσίας μιας ανεξάρτητης εφορευτικής επιτροπής, η αντιπολίτευση επέλεξε να μποϊκοτάρει τις εκλογές εκείνης της χρονιάς. 
### 1997
Μετά τις βίαιες διαδηλώσεις του 1995, οι αλλαγές του 1987 ανακλήθηκαν, έπειτα από άλλο δημοψήφισμα που διοργάνωσε ο πρόεδρος Κουέτ Μασίρε στις 4 Οκτωβρίου 1997 (το 73% υπερψήφισε την κατάργηση του επόπτη που ήταν διορισμένος και την αντικατάστασή του από μια ανεξάρτητη εκλογική επιτροπή).  Στο ίδιο δημοψήφισμα, το 70% ενέκρινε την πρόταση να δοθεί δικαίωμα ψήφου στους Μποτσουανούς του εξωτερικού και το 59% την μείωση του ορίου ηλικίας για δικαίωμα ψήφου από τα 21 έτη στα 18.

### 2001
Στις 3 Νοεμβρίου 2001 διενεργήθηκε ένα δημοψήφισμα για μεταρρυθμίσεις στο δικαστικό σύστημα. Και τα 8 ερωτήματα που αφορούσαν το δικαστικό σύστημα υπερψηφίστηκαν από το εκλογικό σώμα, από τα οποία τα 7 με ποσοστό άνω του 70%. Όμως, το ποσοστό συμμετοχής στις εκλογές ήταν μόλις 4,9%, επί συνόλου 460.252 εγγεγραμμένων ψηφοφόρων. 

## Παραπομπές


*
Νήσος Σαναφίρ

μικρογραφία|Η Σαναφίρ σε χάρτη της περιοχής
μικρογραφία|Αεροφωτογραφία του νησιού
Η **Σαναφίρ** (*[[αραβικά]] : جزيرة صنافير*) είναι νησί της Ερυθράς Θάλασσας στον Κόλπο της Άκαμπα. Το νησί διεκδικείται εξίσου από την Αίγυπτο και τη Σαουδική Αραβία, σήμερα το ελέγχει με μίσθωση η Αίγυπτος από τη Σαουδική Αραβία που το θεωρεί τμήμα της επαρχίας Τομπούρκ. 

Απέχει 9 χλμ από τη Σαουδική Αραβία και 23 χλμ από την Αίγυπτο, δίπλα του βρίσκεται η Νήσος Τιράν. Καταλαμβάνει έκταση  33 τετραγωνικά χλμ. Σήμερα μαζί με το Τιράν αποτελούν μέρος του Εθνικού Πάρκου Ρας Μοχάμεντ . Το 1982 καταλήφθηκε από το Ισραήλ κατά τον πόλεμο των 6 ημερών.

## Παραπομπές


Κατηγορία:Νησιά της Αιγύπτου στην Ερυθρά θάλασσα
Κατηγορία:Νησιά της Σαουδικής Αραβίας
Νούναβικ

Το **Νούναβικ** ( και ) βρίσκεται βόρεια στην πολιτεία του Κεμπέκ, στον Καναδά. Καταλαμβάνοντας 443.684,71 τ.χλμ. βόρεια του 55ου παραλλήλου, είναι η πατρίδα των Ινουίτ στον Καναδά. Σχεδόν όλοι οι 12.090 κάτοικοι (απογραφή 2011) της περιοχής όπου το 90% είναι Ινουίτ, ζουν σε 14 βόρεια χωριά της ακτής Νούναβικ και στη γη των Κρι (Cree, αυτόχθονοι ιθαγενείς της Βόρειας Αμερικής), στο Γουαμπμαγκοουστούι (Whampmagoostui) κοντά στο βόρειο χωριό Κουτζουαράπικ (Kuujjuuarapik).

Το Νούναβικ σημαίνει «υπέροχη γη» στην τοπική γλώσσα των Ινούκτιτουτ και οι κάτοικοι Ινουίτ της περιοχής αποκαλούνται Νουναβίμιουτ (Nunavimmiut). Μέχρι το 1912, η περιοχή ήταν μέρος της περιφέρεια Ουνγκάρα της πολιτείας Βορειοδυτικά Εδάφη.

Διαπραγματεύσεις για αυτονομία της περιοχής και δημοψήφισμα για κατοχύρωση της γης έγιναν το 2000. Ήθελαν ως πρωτεύουσα το χωριό Κουτζούακ (το μεγαλύτερο χωριό). Όμως στο δημοψήφισμα του 2011 το 70% των ψηφοφόρων του Νούναβικ απέρριψαν την πρόταση για αυτονομία.

Το Νούναβικ είναι μεγαλύτερο από την πολιτεία της Καλιφόρνιας. Βρίσκεται στην Αρκτική και έχει υπαρκτικό κλίμα.

## Κοινότητες

Ακουλίβικ ( Akulivik), Αουπάλουκ (Aupuluk), Ινούκτζουακ (Inukjuak), Ιβουτζίβικ (Ivujivik),Κανγκικσουαλούτζουακ (Kangiqsualujjuaq), Κανγικσούτζουακ (Kangiqsujuaq), Κούτζουακ (Kuujjuaq), Κουτζουαράπικ (Kujujjuarapik), Πουρβινίτουκ (Purvinituq), Κουάκτακ (Quaqtaq), Σάλουιτ (Salluit), Τασίουτζακ (Tasiujaq), Ουμίουτζακ ( Umiujaq), Κουτζουαράπικ/Γουάμπαγκούστουι (μια κοινότητα με διπλή κουλτούρα από Ινουίτ και Κρι)

## Πηγές
* Nunavik’s Human History
* Canada's Relationship with Inuit: A History of Policy and Program Development

Κατηγορία:Κεμπέκ
Γενικές εκλογές της Ουρουγουάης (2014)

**Γενικές εκλογές** διεξήχθησαν στην Ουρουγουάη στις 26 Οκτωβρίου 2014, ταυτόχρονα με ένα συνταγματικό δημοψήφισμα. Καθώς κανείς υποψήφιος δεν συγκέντρωσε την απαιτούμενη πλειοψηφία, διεξήχθη δεύτερος γύρος στις 30 Νοεμβρίου 2014. Οι προκριματικές εκλογές έγιναν την 1η Ιουνίου 2014.

Ο πρόεδρος Χοσέ Μουχίκα δεν μπορούσε να διεκδικήσει και άλλη θητεία λόγω συνταγματικού κωλύματος. Το κυβερνών Ευρύ Μέτωπο όρισε ως υποψήφιο τον Ταμπαρέ Βάσκες, ο οποίος επικράτησε του υποψηφίου του Εθνικού Κόμματος Λουίς Αλμπέρτο Λακάγιε με τη μεγαλύτερη διαφορά από τότε που εισήχθη το σύστημα των δύο γύρων, το 1999. Το Ευρύ Μέτωπο διατήρησε την πλειοψηφία του στη Βουλή με 50 επί συνόλου 99 εδρών.

## Πλαίσιο
Γύρω στις 250.000 ήταν οι νέοι ψηφοφόροι που ψήφισαν στις εκλογές εκείνες. Σημαντικό μέρος της προεκλογικής εκστρατείας έγινε μέσω των κοινωνικών δικτύων.

## Αποτελέσματα
Εντός του συνασπισμού Ευρύ Μέτωπο, το Κίνημα για τη Λαϊκή Συμμετοχή κέρδισε 6 έδρες στη Γερουσία, το Μέτωπο Liber Seregni κέρδισε 3 και το Σοσιαλιστικό Κόμμα πήρε 2. Έπειτα από τη διεξαγωγή του δεύτερου γύρου των εκλογών, το Ευρύ Μέτωπο κέρδισε μία επιπλέον έδρα στη Γερουσία, εξασφαλίζοντας την πλειοψηφία, καθώς ο αντιπρόεδρος Ραούλ Σέντικ έγινε αυτομάτως μέλος της.

## Παραπομπές


## Εξωτερικοί σύνδεσμοι

*Electoral Process in Uruguay 2014-2015 Εκλογικό Δικαστήριο της Ουρουγουάης 

2014
Ουρουγουαη
Νησί του Φαραώ

Το **Νησί του Φαραώ** (*[[αραβικά]] : جزيرة فرعون*) είναι νησί στο βόρειο κόλπο της Άκαμπα στην ακτή  ανατολική της Αιγύπτου στην χερσόνησο του Σινά. Μαζί με την ακρόπολη της Αλ Γκουντί, επίσης, στην Αίγυπτο, η ακρόπολη στο νησί του Φαραώ προστέθηκε από την ΟΥΝΕΣΚΟ στα Μνημεία παγκόσμιας πολιτιστικής κληρονομιάς στον ενδεικτικό κατάλογο στις 28 του Ιουλίου του 2003, λόγω της παγκόσμιας πολιτιστικής αξίας του.

Λόγω της θέσης του κοντά στην Ιορδανία και το Ισραήλ το νησί και οι κοραλλιογενείς ύφαλοι του έχουν γίνει δημοφιλές αξιοθέατο για τους τουρίστες.

## Κάστρο
Τον 11ο αιώνα σταυροφόροι για την υπεράσπιση της διαδρομής μεταξύ Καΐρου και της Δαμασκού  έχτισαν πάνω στο νησί φρούριο γνωστό σαν "Île de Graye". Στα αραβικά χρονικά της εποχής αναφέρεται πόλη με το ίδιο όνομα σε ένα νησί στην απέναντι πλευρά του κόλπου, πιθανότατα το σημερινό κάστρο. Τον χειμώνα του 1116 το νησί ήταν σχεδόν έρημο.

Τον Δεκέμβριο του 1170 ο Σαλαντίν κατέλαβε το νησί και ανακατασκεύασε την ακρόπολη και άφησε μια φρουρά εκεί. Τον Νοέμβριο του 1181 Ο Ρευνιόν του Σαντιγιόν πολιόρκησε το φρούριο και προσπάθησε να δημιουργήσει ναυτικό αποκλεισμό εναντίον των μουσουλμάνων υπερασπιστών του κατά τη διάρκεια του χειμώνα του 1182 έως 1183. Ο αποκλεισμός επιχειρήθηκε από μόνο δύο πλοία και δεν ήταν επιτυχής. Μέχρι τον 13ο αιώνα όταν ο προσκυνητής "Θίετμαρ" πέρασε από το νησί το 1217, ολόκληρος ο χώρος ήταν ένα ψαροχώρι και κατοικείται από μουσουλμάνους και αιχμάλωτους Φράγκους. Ο Μαμελούκος κυβερνήτης της πόλης της Άκαμπα έζησε στην ακρόπολη μέχρι κάποια στιγμή τον 14ο αιώνα, γύρω στο 1320, όταν η έδρα του κυβερνήτη μεταφέρθηκε στην ίδια την πόλη.

## Παραπομπές


Κατηγορία:Νησιά της Αιγύπτου στην Ερυθρά θάλασσα
Κατηγορία:Κάστρα της Αιγύπτου
Κατηγορία:Αρχαιολογικοί τόποι στην Αίγυπτο
Κατηγορία:Σταυροφορικά κάστρα
Κατηγορία:Μνημεία Παγκόσμιας Κληρονομιάς στην Αίγυπτο
Γενικές εκλογές των Νήσων Σολομώντα (2014)

**Γενικές εκλογές** διεξήχθησαν στις Νήσους του Σολομώντα στις 19 Νοεμβρίου 2014. Οι ανεξάρτητοι υποψήφιοι κέρδισαν τις 32 από τις συνολικά 50 έδρες στο Εθνικό Κοινοβούλιο και το Κόμμα του Δημοκρατικού Συνασπισμού ήταν το μεγαλύτερο με 7 έδρες.
Συνολικά 443 υποψήφιοι έκαναν αίτηση για συμμετοχή στις εκλογές.

Τα 50 μέλη του Εθνικού Κοινοβουλίου εξελέγησαν σε μονοεδρικές περιφέρειες με τη χρήση του συστήματος «ο νικητής τα παίρνει όλα».

## Πλαίσιο
Οι εκλογές ήταν οι πρώτες από τον τερματισμό της Αποστολής Περιφερειακής Βοήθειας στα μέσα του 2013. Σε προηγούμενες εκλογές το 2006 είχαν σημειωθεί επεισόδια φυλετικής βίας, με στόχο κυρίως κινέζους μετανάστες. 

Οι ψηφοφόροι έπρεπε να είναι ηλικίας τουλάχιστον 18 ετών και να είναι πολίτες των Νήσων του Σολομώντα. Οι κάτοικοι του εξωτερικού δεν μπορούσαν να ψηφίσουν, όπως και οι ψηφοφόροι που είχαν παραβιάσει τον εκλογικό νόμο, οι διανοητικά ανάπηροι και οι φυλακισμένοι για διάστημα μεγαλύτερο των 6 μηνών ή όσοι είχαν καταδικαστεί στην ποινή του θανάτου.

Οι υποψήφιοι έπρεπε να είναι ηλικίας 21 ετών και να κατοικούν στην περιφέρεια όπου κατήλθαν.

Το Μάρτιο του 2014 εισήχθη ένα βιομετρικό σύστημα εγγραφής ψηφοφόρων στους εκλογικούς καταλόγους.Αυτό, σύμφωνα με την οργάνωση Διαφάνεια Νήσοι του Σολομώντα, οδήγησε πολλούς ψηφοφόρους να εκδίδουν πολυάριθμες ταυτότητες. Ωστόσο, το Μάιο η Εφορευτική Επιτροπή δήλωσε ότι δεν είχε γίνει αποδέκτης κανενός επίσημου παραπόνου.
Έπειτα από τις εκλογές, ένας αξιωματούχος επεχείρησε να κλέψει μία κάλπη καθώς την μετέφερε για καταμέτρηση των ψηφοδελτίων κοντά στο Άουκι. Όταν η αστυνομία άρχισε να τον κυνηγά, εκείνος πέταξε την κάλπη και χάθηκε μέσα στη ζούγκλα. Οι παρατηρητές της Κοινοπολιτείας έκαναν λόγο για ειρηνική διαδικασία.

## Αποτελέσματα
Ο πρωθυπουργός Γκόρντον Ντάρσι Λάιλο έχασε την έδρα του στην περιφέρεια Γκίζο-Κολομπανγκάρα από τον ανεψιό του, Τίμσον Τανανγκάντα του Ενωτικού Δημοκρατικού Κόμματος.
Αργότερα άρχισαν συνομιλίες για το σχηματισμό κυβέρνησης συνασπισμού.

## Παραπομπές


2014
Νησοι Σολομωντα
WhiteMagic

Η **τεχνολογία WhiteMagic** είναι μια τεχνολογία οθόνης που αναπτύχθηκε από τη Sony και χρησιμοποιήθηκε για πρώτη φορά στο Sony Xperia P. Η τεχνολογία αυτή περιέχει ένα λευκό υποπίξελ(White) που προστίθεται στα συμβατικά pixel RGB, κάνοντας κάθε πίξελ πιο φωτεινό με το RGBW. Η Sony ισχυρίζεται ότι με το λευκό υποπίξελ έχει μεγαλύτερη φωτεινότητα με αποτέλεσμα να μπορεί να προσφέρει το ίδιο επίπεδο φωτεινότητας με λιγότερο οπίσθιο φωτισμό, και έτσι είναι σε θέση να εξοικονομήσει ενέργεια.

Η οθόνη με υποστήριξη WhiteMagic γίνεται έως και δύο φορές πιο φωτεινή και έως και δύο φορές πιο ενεργειακά αποδοτική κατά τη χρήση αυτής της τεχνολογίας, και εξαλείφει εντελώς το πρόβλημα της ορατότητας κάτω από το φως του ήλιου, την εξοικονόμηση ενέργειας και δεν προκαλεί κανένα πρόβλημα θέρμανσης. Οι παραδοσιακές οθόνες LCD μπορούν να εξοικονομήσουν πολλή ενέργεια προβάλλοντας κυρίως ασπρόμαυρα χρώματα, αλλά μια οθόνη LCD με **WhiteMagic** μπορεί να εξοικονομήσει ακόμη και 50% περισσότερη ενέργεια χρησιμοποιώντας αυτά τα χρώματα. Η Sony αφιέρωσε μια μικρή ανάρτηση ιστολογίου σε αυτό, ενώ η παροχή αυτόν τον λεπτομερών μπορούν επίσης να βρεθούν.

Η τεχνολογία είχε επίσης παρουσιαστεί από άλλες εταιρείες, όπως η Japan Display Inc.

Με την τεχνολογία WhiteMagic, κάθε υποπίξελ του RGBW ανήκει σε ένα εικονοστοιχείο αντί για δύο όπως στο PenTile RGBW. Αυτό δίνει μια διπλή πυκνότητα υποπίξελ για το ίδιο ppi.

## Δείτε επίσης
*Quattron
*PenTile
*Sony Xperia P
*NEC ARROWS NX

## Παραπομπές


Κατηγορία:Τεχνολογίες προβολής
Uru: Ages Beyond Myst

Το ***Uru: Ages Beyond Myst*** είναι βιντεοπαιχνίδι περιπέτειας που αναπτύχθηκε από την Cyan Worlds και δημοσιεύτηκε από την Ubisoft. Κυκλοφόρησε το 2003, ο τίτλος είναι το τέταρτο παιχνίδι της σειράς *[[Myst]]*. Με αφετηρία από τα προηγούμενα παιχνίδια του franchise, το Uru λαμβάνει χώρα στη σύγχρονη εποχή και επιτρέπει στους παίκτες να προσαρμόσουν στο παιχνίδι τους χαρακτήρες τους. Οι παίκτες χρησιμοποιούν τους χαρακτήρες τους για να εξερευνήσουν την πόλη που έχει εγκαταλειφθεί από μια αρχαία φυλή γνωστή ως D'ni, και να αποκαλύψουν της ενδείξεις στην ιστορία και να λύσουν τους γρίφους.

Η Cyan άρχισε να αναπτύσσει το Uru λίγο μετά την ολοκλήρωση του Riven το 1997, αφήνοντας τις μελλοντικές συνέχειες της σειράς Myst να παραχθεί από τρίτους προγραμματιστές. Το Uru χρειάστηκε 5 χρόνια και 12 εκατομμύρια δολάρια για να ολοκληρωθεί. Το Uru αρχικά σχεδιάστηκε ως ένα διαδικτυακό παιχνίδι για πολλούς παίκτες το τμήμα single-player ολοκληρώθηκε αλλά το multiplayer έμεινε στάσιμο, το Uru Live καθυστέρησε και τελικά ακυρώθηκε. Η online υπηρεσία των βιντεοπαιχνίδιων GameTap κυκλοφόρησε το multiplayer τμήμα του Uru ως Myst on-line: Uru Live τον Φεβρουάριο του 2007, αλλά το δρομολόγιο ακυρώθηκε και πάλι το επόμενο έτος, λόγω έλλειψης συνδρομητών. Το GameTap πέρασε τα δικαιώματα Uru Live πίσω στην Cyan που κυκλοφόρησε εκ νέου το παιχνίδι δωρεάν το 2010.

Το Uru δεν είχε τόσο καλή αποδοχή από τους προηγούμενους τίτλους της σειράς Myst. Οι επικριτές θαύμαζαν τα γραφικά και τα νέα χαρακτηριστικά του παιχνιδιού, αλλά επέκριναν την έλλειψη multiplayer στη λιανική έκδοση. Σε σύγκριση με τα προηγούμενα παιχνίδια της σειράς, τα οποία είχαν πουλήσει εκατομμύρια κομμάτια, η πωλήσεις του Uru θεωρήθηκαν απογοητευτικές το παιχνίδι ήταν μια κρίσιμη και εμπορική απογοήτευση για την Cyan προκαλώντας στην εταιρεία οικονομικά προβλήματα παρ'όλα αυτά, έχει προσελκύσει αρκετούς λάτρεις.

## Παραπομπές


Κατηγορία:Myst
Κατηγορία:Βιντεοπαιχνίδια του 2003
Κατηγορία:Βιντεοπαιχνίδια του 2010
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια παζλ
Κατηγορία:Βιντεοπαιχνίδια της Cyan Worlds
Κατηγορία:Βιντεοπαιχνίδια MMOG
Κατηγορία:Βιντεοπαιχνίδια της Ubisoft
Κατηγορία:Βιντεοπαιχνίδια με Havok
Κατηγορία:Βιντεοπαιχνίδια περιπέτειας
Γενικές εκλογές της Τόνγκα 2014

**Γενικές εκλογές** διεξήχθησαν στην Τόνγκα στις 27 Νοεμβρίου 2014. Όλες οι 26 εκλεγμένες έδρες στο μονοθάλαμο κοινοβούλιο αναδείχθηκαν μέσω των εκλογών, παρότι ο μονάρχης, ενεργώντας έπειτα από τις συμβουλές του πρωθυπουργού του, διατηρεί την πιθανότητα να διορίζει τα μέλη του υπουργικού συμβουλίου εκτός του κοινοβουλίου, προσδίδοντάς τους μία έδρα *ex officio* στο Κοινοβούλιο.

Ήταν οι δεύτερες εκλογές που έγιναν με τον εκλογικό νόμο του 2010. 

Δικαίωμα ψήφου είχαν όλοι οι Τονγκανοί ηλικίας 21 ετών και άνω.

## Αποτελέσματα

## Παραπομπές


2014
Τονγκα
Χέχομαρ Μπινάι

Ο **Χέχομαρ Μπινάι** γεννήθηκε στις 11 Νοεμβρίου 1942 είναι Φιλιππινέζος πολιτικός και αντιπρόεδρος των Φιλιππινών από τις 30 Ιουνίου 2010 με την εκλογή του Μπενίγνο Ακίνο στην προεδρία της χώρας. Ήταν επίσης δήμαρχος της πόλης Μακάτι Σίτι για πρώτη φορά το 1986 μέχρι το 1987,
δεύτερη φορά από το 1988 έως το 1998, και τέλος από το 2001 έως το 2010.

## Εξωτερικοί σύνδεσμοι
* 
* https://web.archive.org/web/20141228013715/http://www.ovp.gov.ph/

Κατηγορία:Φιλιππινέζοι πολιτικοί
Γενικές εκλογές στη Ναμίμπια (2014)

**Γενικές εκλογές** διεξήχθησαν στη Ναμίμπια στις 28 Νοεμβρίου 2014, παρότι σε ξένα εκλογικά κέντρα η ψηφοφορία διεξήχθη στις 14 Νοεμβρίου. Οι εκλογές ήταν οι πρώτες στην αφρικανική ήπειρο κατά τις οποίες χρησιμοποιήθηκε η ηλεκτρονική ψηφοφορία. 

Συνολικά 9 υποψήφιοι διεκδίκησαν το προεδρικό αξίωμα και 16 πολιτικά κόμματα έλαβαν μέρος στις παράλληλες εκλογές για Εθνοσυνέλευση.Ο πρόεδρος Χιφικεπούνιε Ποχάμπα δεν είχε δικαίωμα βάσει συντάγματος να διεκδικήσει και άλλη θητεία. Πρόεδρος εξελέγη ο υποψήφιος του SWAPO Χάγκε Γκέινγκομπ με ποσοστό 87% των ψήφων. Το SWAPO κέρδισε επίσης τις βουλευτικές εκλογές με ποσοστό 80%.

Μόνο 9 πολιτικά κόμματα κατέβασαν υποψηφίους για τις προεδρικές εκλογές.

## Αποτελέσματα
### Πρόεδρος

### Εθνοσυνέλευση

## Παραπομπές


2014
Ναμιμπια
Νήσος Δαίδαλος

μικρογραφία|Ο φάρος στην νήσο Δαίδαλο
Η **Νήσος Δαίδαλος** (*[[αραβικά]] : ديدالوس*) ή **Αμπού ελ Κιζάν** είναι ακατοίκητο νησί της Αιγύπτου στην Ερυθρά Θάλασσα. Βρίσκεται στο μέσο της Ερυθράς θάλασσας ανάμεσα σε Αίγυπτο και Σαουδική Αραβία. Το νησί είναι κοραλιογενής ύφαλος με οβάλ σχήμα και πλάτος έως 500 μέτρα και μήκος 300 μέτρα που απέχει 150 χλμ από την Μάρσα Αλάμ και 80 χλμ από την Χαμάτα.

Στον νησί υπάρχει φάρος χτισμένος από τους Βρετανούς και οι μόνοι κάτοικοι του είναι οι φαροφύλακες. Είναι σημαντικός βιότοπος για πολλά είδη ψαριών και είναι γνωστό για καταδύσεις.

## Αναφορές
* ديادالوس/إلفيستون, στα αραβικά

Κατηγορία:Νησιά της Αιγύπτου στην Ερυθρά θάλασσα
Νησιά Χαμάτα

Τα **Νησιά Χαμάτα** (*[[αραβικά]] : الجزر حماطة*) είναι ακατοίκητα νησιά της Αιγύπτου στα νότια της χώρας και στην Ερυθρά Θάλασσα. Τα κοραλλιογενή νησιά Χαμάτα είναι τμήμα του "εθνικού πάρκου Ουαντί Τζεμάλ" και είναι διάσημα στους λάτρεις των καταδύσεων. Απέναντι από τα νησιά, στην ακτή, βρίσκεται η μικρή πόλη Χαμάτα που απέχει 180 χιλιόμετρα από τη Μάρσα Αλάμ. Τα νησιά βρίσκονται σε υψόμετρο μόλις ένα μέτρο από την επιφάνεια της θάλασσας.

Τα νησιά είναι σημαντικός βιότοπος μεταναστευτικών πουλιών και ωοτοκίας θαλάσσιας χελώνας, η επίσκεψη σε αυτά γίνεται μετά την απόκτηση ειδικής άδειας. 

Τα νησιά Χαμάτα είναι τα εξής : 
* Μπουχάρ
* Χαμάμ
* Αμπού Γκαλάουα Σοράγιερ
* Αμπού Γκαλάουα Κεμπίρ
* Μακσούρ
* Μαλαχί
* Σατάγια

## Παραπομπές


Κατηγορία:Νησιά της Αιγύπτου στην Ερυθρά θάλασσα
Half-Life 2

Το ***Half-Life 2*** (αναγράφεται ως: *HλLF-Life2*), συνέχεια του *[[Half-Life (βιντεοπαιχνίδι)|Half Life]]*, είναι βιντεοπαιχνίδι βολών πρώτου προσώπου και μέρος της σειράς *[[Half-Life]]*. Αναπτύχθηκε από την Valve Corporation και κυκλοφόρησε στις 16 Νοεμβρίου του 2004, μετά από μια προετοιμασία 5 ετών και 40 εκατομμυρίων δολαρίων, κατά την οποία ένα σημαντικό μέρος του έργου διέρρευσε και διανεμήθηκε στο Διαδίκτυο. Από πολλούς θεωρείται ως το καλύτερο παιχνίδι όλων των εποχών. 

Το παιχνίδι αναπτύχθηκε παράλληλα με το λογισμικό Steam της Valve. και λόγω του Steam, ήταν το πρώτο βιντεοπαιχνίδι ενός παίκτη (single-player) που απαιτούσε απευθείας σύνδεση για την ενεργοποίηση του προϊόντος.

Όπως και ο προκάτοχός του, το *Half-Life 2* έλαβε αναγνώριση και βραβεύσεις για τον ήχο, τα γραφικά, και την αφήγησή του. Το παιχνίδι κέρδισε 39 βραβεία εκ των οποίων το "Παιχνίδι της Χρονιάς" και το 2012 τον τίτλο "Παιχνίδι της δεκαετίας" από την Spike, μια τηλεοπτική εκπομπή για βραβεία παιχνιδιών. Πάνω από 6,5 εκατομμύρια αντίγραφα του Half-Life 2 πωλήθηκαν σε καταστήματα λιανικής από την 3η Δεκέμβρη του 2008, (μη συμπεριλαμβανομένου του αριθμού των πωλήσεων μέσω Steam). Μέχρι τις 9 Φεβρουαρίου του 2011, το *Half-Life 2* είχε πουλήσει πάνω από 12 εκατομμύρια αντίτυπα.

## Παραπομπές


Κατηγορία:Half Life
Κατηγορία:Βιντεοπαιχνίδια βολών πρώτου προσώπου
Κατηγορία:Βιντεοπαιχνίδια επιστημονικής φαντασίας
Κατηγορία:Δυστοπικά βιντεοπαιχνίδια
Κατηγορία:Βιντεοπαιχνίδια με Havok
Κατηγορία:Βιντεοπαιχνίδια της Valve Corporation
Κατηγορία:Βιντεοπαιχνίδια ανεπτυγμένα στις Ηνωμένες Πολιτείες
Κατηγορία:Βιντεοπαιχνίδια τοποθετημένα στα 2020s
Κατηγορία:Νικητές Interactive Achievement Award
Κατηγορία:Νικητές AIAS Game of the Year
Κατηγορία:Νικητές Golden Joystick Award
Κατηγορία:Βιντεοπαιχνίδια Oculus Rift
Κατηγορία:Συνέχειες βιντεοπαιχνιδιών
Ματβέι Μπρονστάιν

Ο **Ματβέι Πέτροβιτς Μπρονστάιν** (αγγλ. Matvei Petrovich Bronstein, ρωσικά: Матвей Петрович Бронштейн), 2 Δεκ. 1906 - 18 Φεβ. 1938, ήταν σοβιετικός θεωρητικός φυσικός, πρωτοπόρος της κβαντικής φυσικής και συγγραφέας εργασιών και βιβλίων στην αστροφυσική, τους ημιαγωγούς, την κβαντική ηλεκτροδυναμική και την κοσμολογία. 
Σύζυγός του ήταν η Λύδια Τσουκόφσκαγια, συγγραφέας, ακτιβίστρια υπέρ των ανθρωπίνων δικαιωμάτων και φίλη του Αντρέι Ζαχάρωφ. Επειδή ο πατέρας της Τσουκόφσκαγια ήταν συγγραφέας παιδικών βιβλίων, ο Μπρονστάιν ασχολήθηκε και ο ίδιος με αυτό το είδος και συνέγραψε παιδικά βιβλία γύρω από τη φυσική.
Συνελήφθη και εκτελέστηκε το 1938 με την κατηγορία ότι συμμετείχε σε οργάνωση που σκόπευε να ανατρέψει το καθεστώς. Μεταξύ των επιβαρυντικών στοιχείων ήταν και το ότι η κβαντική θεωρία δεν ήταν συμβατή με τον διαλεκτικό υλισμό  και, κατά ορισμένους, επειδή είχε το ίδιο επώνυμο με τον Λέον Τρότσκυ. Ο ίδιος έλεγε αστειευόμενος: "*Αν ξαναεμφανιζόταν ο Λ.Τρότσκυ, θα έλεγα ότι είναι ανηψιός μου*".

## Παραπομπές


Κατηγορία:Ρώσοι φυσικοί